PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 07.06.2000

Nr. 239


 A V I Z 

asupra proiectului de Lege privind aprobarea Ordonanţei

 de urgenţă a Guvernului nr.54/2000 pentru abrogarea unor

 dispoziţii legale cu privire la contribuţia agenţilor economici la

 constituirea fondului asigurărilor sociale pentru agricultori

                        În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă,  spre dezbatere şi avizare, cu proiectul  de Lege privind aprobarea Ordonanţei de urgenţă  a Guvernului nr.54/2000 pentru abrogarea unor dispoziţii legale cu privire la contribuţia agenţilor economici la constituirea fondului asigurărilor sociale pentru agricultori,  trimis cu adresa nr.239 din 5 iunie 2000, înregistrată sub nr.545/XVIII/11 din 5 iunie 2000.   



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 7 iunie 2000. 



În urma examinării proiectului de Lege privind aprobarea Ordonanţei de urgenţă  a Guvernului nr.54/2000 pentru abrogarea unor dispoziţii legale cu privire la contribuţia agenţilor economici la constituirea fondului asigurărilor sociale pentru agricultori, membrii comisiei au hotărât, cu majoritate de voturi,  avizarea favorabilă.

                        În raport de obiectul şi conţinutul său,  ce vizează abrogarea unor prevederi dintr-o lege organică, proiectul de lege  face parte din categoria legilor organice. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red. Dumitra Diaconu

      consilier

